Flavio Briatore, internat în stare gravă la spital, după ce a fost testat pozitiv cu COVID-19.
Flavio Briatore a fost depistat cu COVID-19. Fostul şef de Formula 1 e internat la Spitalul San Raffaele din Milano. Briatore s-a întâlnit, recent, cu Sinisa Mihajlovici, testat şi el pozitiv.
Flavio Briatore, omul care i-a făcut campioni mondiali pe piloții Michael Schumacher și Fernando Alonso, este bolnav de COVID-19 și internat la un spital din Milano. Reporterii au aflat că starea lui este gravă, dar medicii nu l-au dus încă la Terapie Intensivă.Fostul manager de Formula 1 a participat recent la un meci de fotbal amical, cu VIP-uri, printre care şi antrenorul echipei de la Bologna, bolnav și el de COVID. Briatore, în vârstă de 70 de ani, este unul dintre cei care au tunat și fulgerat împotriva închiderii preventive a localurilor de noapte. Nu s-a potolit nici când localul lui din Sardinia a fost închis pentru că 60 de angajați s-au contaminat de coronavirus.FLAVIO BRIATORE – FOST ŞEF RENAULT F1: A sosit şi decretul (n.r. de închiderea discotecilor), o măsură care vânează voturi. Trebuiau să găsească o ciuca bataii, simbolică şi au găsit discotecile.